text: 趙開成，字伯闇，號堯天，山東萊州府膠州人，明末清初官員。生平.崇禎十二年庚辰科進士，刑部觀政，未仕。生而穎異，嗜讀書。早孤，孝事孀母，撫幼弟孤侄皆教之成名。賦性端方，不茍言笑，為文務探理窟，從遊多知名士，祀鄉賢祠。家族.兄趙麟祥，號瑞野，幼孤，事母曲盡孝道，訓弟開成、天成讀書砥節俱成立。生平正直端方，苦志力學，試童子冠軍，未成名賚志而歿，後子趙燾以進士官憲副，人曰瑞野不死矣，祀鄉賢祠。
metadata: erhwenkuo/wikipedia-zhtw
metadata: 趙開成
metadata: https://zh.wikipedia.org/wiki?curid=7541043